laion/Wikipedia-Exotic huggingface dataset:
פריז מאסטרס

פריז מאסטרס, המכונה גם בשם טורניר פריז-ברסי, הוא טורניר טניס לגברים בסדרת המאסטרס 1000 של סבב ה-ATP המתקיים בפריז, צרפת. הוא נערך באולם אקור הוטל ארנה בשכונת ברסי, בין סוף אוקטובר לתחילת נובמבר, והוא לרוב האחרון בעונת הטניס לפני גמר ה-ATP. מאז שנת 2009, המאסטרס בפריז הוא טורניר המאסטרס היחיד שמשוחק באולם. הטורניר התפתח מאליפות צרפת במגרשים מקורים (French Covered Courts Championships), שנערכה בין 1895 ועד תחילת העידן הפתוח בטניס. הטורניר בצורתו הנוכחית הוקם ב-1968 בשם "אליפות פריז הפתוחה" (Open de Paris), שנערך עד שנת 1982 באולם פייר דה קוברטן. בשנים 1983–1985 לא נערכה האליפות, וב-1986 חזרה לעונת הטניס ונערכה במיקומה הנוכחי, באולם בברסי. החל משנת 1989 מעמדה של האליפות שודרג, והיא הפכה לטורניר בסבב הגראנד פרי (שלימים ייקראו טורנירי המאסטרס). בשל חסויות, שמו הרשמי של הטורניר התחלף מספר פעמים בעבר: בשנים 2003–2016 נקרא מאסטרס BNP פריבה, ומשנת 2017 מאסטרס רולקס פריז. עד שנת 2006, המשטח עליו שוחק הטורניר היה שטיח, משטח מהיר אך מסוכן, שגרם לפציעות רבות ונזנח לחלוטין מסבב ה-ATP בעונת 2009. החל מ-2007, הוא משוחק על משטח קשה, עם מהירות משטח משתנה; לדוגמה, בשנת 2010 אנדי מארי אמר כי המשטח בפריז באותה שנה היה המהיר ביותר עליו שיחק מאז הצטרף לסבב ה-ATP; לעומת זאת שנה לאחר מכן, סבסטיאן גרוז'אן טען שהמשטח "אולי אף איטי יותר מהחימר ברולאן גארוס". בשנים האחרונות (2016–2018) מהירות המשטח נחשבת בינונית על ידי סבב ה-ATP, ומדורגת בקטגוריה 3 מתוך 5 קטגוריות המהירות של הארגון. איליה נסטסה, אנדרה אגאסי, רוג'ר פדרר ונובאק ג'וקוביץ' הם השחקנים היחידים שזכו בשני הטורנירים הפריסאים בסבב (ברסי ואליפות צרפת הפתוחה). פדרר זכה באליפות צרפת הפתוחה ב-2009 ובברסי ב-2011, ג'וקוביץ' זכה בברסי ב-2009 ובאליפות צרפת הפתוחה ב-2016, ואנדרה אגסי זכה בשניהם בשנת 1999 בדומה לאיליה נסטסה ב-1973. מדיה וקבצים בנושא פריז מאסטרס בוויקישיתוף אתר האינטרנט הרשמי של פריז מאסטרס (בצרפתית ובאנגלית) פריז מאסטרס, ברשת החברתית פייסבוק פריז מאסטרס, ברשת החברתית אקס (טוויטר) פריז מאסטרס, ברשת החברתית אינסטגרם פריז מאסטרס, סרטונים בערוץ היוטיוב Rolex Paris Masters 2019 באתר Essentially Sports Paris-Bercy, une histoire de surface, פביאן מולו, אתר ל'אקיפ, 6 בנובמבר 2016(בצרפתית) The Speed of the Courts in 2017 באתר Perfect Tennis Masters 1000 Court Speed in 2018 באתר Perfect Tennis Saturday School: Players who have won both the Parisian events באתר Troll Tennis רשימת הזוכים ביחידים רשימת הזוכים בזוגות
VVA מחוז מוסקבה

VVA מחוז מוסקבה הוא מועדון רוגבי רוסי המתמודד בליגת הרוגבי המקצוענית. הקבוצה מארחת את משחקיה באצטדיון אקדמיית חיל האוויר גגרין במונינו, עיירה מחוץ מוסקבה. למועדון קשרים חזקים לחיל האוויר והמועדון מהווה לקבוצת הבסיס של נבחרת רוסיה. המועדון מתמודד גם בגביע האתגר האירופי והיא משלימה בנייתו של אצטדיון רוגבי בן 12,500 מושבים. המועדון זכה בתואר אליפות שמונה פעמים (בשנים 1993, 2003, 2004, 2006, 2007, 2008, 2009 ו-2010) וגם זכה בתשע פעמים באליפות ברית המועצות. אליפות ברית המועצות / רוסיה זכייה (17): 1969, 1971, 1976, 1977, 1980, 1981, 1984, 1985, 1986, 1993, 2003, 2004, 2006, 2007, 2008, 2009, 2010. סגנות (9): 1972, 1982, 1987, 1989, 1990, 1992, 1994, 1998, 2005. גביע ברית המועצות / רוסיה זכייה (14): 1976, 1980, 1983, 1986, 1991, 1992, 1993, 1997, 2002, 2004, 2005, 2007, 2010 סגנות (7): 1994, 2000, 2001, 2003, 2009, 2017, 2021 מדיה וקבצים בנושא VVA מחוז מוסקבה בוויקישיתוף אתר האינטרנט הרשמי של VVA מחוז מוסקבה (ברוסית) VVA Saracens join the Global Network [1] "Russian League Expands for 2010". ערך זה הוא קצרמר בנושא ספורט ברוסיה. אתם מוזמנים לתרום לוויקיפדיה ולהרחיב אותו.
קרסני יאר קרסנויארסק

קרסני יאר קרסנויארסק (ברוסית: Регбийный клуб «Красный Яр» Красноярск) הוא מועדון יוניון רוגבי רוסי, שנוסד בשנת 1969 בעיר קרסנויארסק, בירתה הלא רשמית של ענף הרוגבי הרוסי. המועדון מתמודד בליגת הרוגבי המקצוענית, הליגה הבכירה במדינה. למועדון תקציב תפעול של 2.5 מיליון אירו, מה שהופך אותו לאחד המועדונים הגדולים בתחרות. המתחרה העיקרי שלהם הוא היריבה העירונית, מקרסנויארסק גם כן, יניסיי-STM. קרסני-יאר משחק במדי לבן וירוק ולאחרונה עברה לארח משחקים באצטדיון רוגבי משלהם. האצטדיון מכיל 3,600 צופים והוא האצטדיון הראשון לרוגבי שממזרח להרי אורל. כל מושבי האצטדיון היו מלאים במשחק נגד VVA מחוז מוסקבה (ב-2 באוגוסט 2010), מה שהדגיש את הפופולריות הגוברת של ענף הספורט הזה ברוסיה. קרסני יאר הוקמה בשנת 1969 בעיר קרסנויארסק. שמו נובע ממבצר קרסני יאר ("גדת הנהר האדומה התלולה"), שנבנה בשנת 1608; העיר סביב המבצר הפכה לקרסנויארסק בשנת 1822. קרסני יאר מהווה למועדון הרוגבי המוצלח במדינה ואחד המוצלחים יחד עם VVA מונינו וברשותו זכייה בשמונה אליפויות והוא זכה גם בשתי אליפויות ברית המועצות. אף על פי שקרסני יאר נותרה כוח משמעותי בענף, המועדון לא הצליח לזכות באליפות מאז שנת 2001. בנוסף, המשאבים הכספיים של המועדון נופלים מהישגיו של מועדון Enisey-STM. עם זאת, בניסיון שוב לטפס לראשות האליפות, קרסני יאר התקשרו ב-2010 עם איגוד קנטרברי רוגבי ואנשי קבוצת קרוסיידר קנטרברי על מנת להשתמש במתקנים שלהם לתקופה של שלושה שבועות במהלך מרץ ואפריל בכל שנה, כחלק ממחנה האימונים של המועדון. ההסדר נשא פרי, כשכמה שחקנים מניו זילנד (הנחשבת למעצמת רוגבי) נרשמו לשחק בקבוצת קרסני יאר לעונות 2010 ו-2011 והמועדון גייס גם מאמן ניו זילנדי. אליפות ברית המועצות / רוסיה זכייה (12): 1990, 1991, 1992, 1994, 1995, 1996, 1997, 1998, 2000, 2001, 2013, 2015 סגנות (12): 1988, 1993, 1999, 2002, 2006, 2011, 2012, 2014, 2016, 2017, 2018, 2019 גביע רוסיה (10): 1995, 1996, 1998, 2003, 2006, 2011, 2013, 2015, 2018-19, 2019 הסופרקאפ הרוסי (1): 2016 מדיה וקבצים בנושא קרסני יאר קרסנויארסק בוויקישיתוף אתר האינטרנט הרשמי של קרסני יאר קרסנויארסק (ברוסית) קרסני יאר קרסנויארסק, ביישום טלגרם קרסני יאר קרסנויארסק, ברשת החברתית אינסטגרם קרסני יאר קרסנויארסק, ברשת החברתית VK "Siberian Bears in Rugby - Cooperation with New Zealand". Prior Group. נבדק ב-2011-04-02.
אבודים בחלל

האם התכוונתם ל... אבודים בחלל (סדרת טלוויזיה, 1965) – סדרת טלוויזיה משנת 1965 אבודים בחלל (קומיקס) – קומיקס משנת 1991 אבודים בחלל (סרט) – סרט קולנוע משנת 1998 אבודים בחלל (סדרת טלוויזיה, 2018) – סדרת טלוויזיה משנת 2018 אבודים בחלל (שיר) – סינגל של טונה משנת 2017
הונדה קונצ'רטו

הונדה קונצ'רטו (ביפנית: ホンダ・コンチェルト, באנגלית: Honda Concerto) היא מכונית משפחתית מתוצרת יצרנית הרכב היפנית הונדה, ויצרנית הרכב הבריטית קבוצת אוסטין-רובר (אנ') אשר יוצרה בין השנים 1992 – 2000. ביפן דגמי "הונדה קונצ'רטו" יוצרו בין השנים 1988 – 1992 ובבריטניה דגמי "הונדה קונצ'רטו" יוצרו בין השנים 1989 – 1994. 5 דלתות - האצ'בק. 4 דלתות - סדאן. 5 נוסעים. מנוע קדמי. מנוע בנזין. סוגי הנעה: הנעה קדמית, הנעה כפולה 4x4. קיבולת מכל דלק - 55 ליטר. "MA1" - מנוע 1.5 ליטר. "MA2" - מנוע 1.6 ליטר. "MA3" - מנוע 1.6 ליטר, הנעה כפולה 4x4. "HW". "1.4 GL". "1.5i Blaise". "1.5i". "1.6i-16 Blaise". "EX". "1.6i". "1.6i-16". "1.6i-16 SE". "הונדה קונצ'רטו", שנת 1991 "הונדה קונצ'רטו", שנת 1989 "הונדה קונצ'רטו" "הונדה קונצ'רטו", שנת 1992 "הונדה קונצ'רטו" "הונדה קונצ'רטו" "הונדה קונצ'רטו" - מבט לתא הנהג ולוח מחוונים "הונדה קונצ'רטו" הונדה מדיה וקבצים בנושא הונדה קונצ'רטו בוויקישיתוף הונדה קונצ'רטו, סרטון באתר יוטיוב "הונדה קונצ'רטו", 5 דלתות, שנת 1989 carirac.com/tecniche/honda/concerto/hatchback-1989 "הונדה קונצ'רטו" honda.co.jp/factbook/auto/CONCERTO "הונדה קונצ'רטו", 5 דלתות, שנת 1988 - מפרט automobile-catalog.com/make/honda/concerto/concerto_5-door_sedan/1988 "הונדה קונצ'רטו" 4 דלתות סדאן שנת 1992 - מפרט automobile-catalog.com/car/1992/1102415/honda_concerto_jz-si_4wd_4-door_sedan "הונדה קונצ'רטו" 4 דלתות סדאן שנת 1990 - מפרט automobile-catalog.com/make/honda/concerto/concerto_great_britain_4-door_saloon/1990 "הונדה קונצ'רטו", הנעה 4x4, שנת 1992 - מפרט automobile-catalog.com/car/1992/1102415/honda_concerto
סורקיס

"סורקיס" הוא שם משפחה יהודי-אשכנזי ופירושו הוא "בן שרה". האם התכוונתם ל... איגור סורקיס (Ігор Суркіс) - איש עסקים יהודי-אוקראיני, בנו של גריגורי סורקיס. בעלי קבוצת הכדורגל דינמו קייב גריגורי סורקיס (Григо́рій Миха́йлович Су́ркіс)- איש עסקים יהודי-אוקראיני. בעבר, נשיא התאחדות הכדורגל האוקראינית מרדכי סורקיס – חבר בכנסת השישית והשביעית וראש עיריית כפר סבא הראשון משה סורקיס (1900-1960) - חזן, נודע בכנוי „החזן העיור”. יליד אומן שבאוקראינה. היגר ב-1913 לארצות הברית. ענת אזרי סורקיס – קצינה בחיל הים בדרגת אלוף-משנה
בית הכנסת מקוה ישראל (פירושונים)

מִקְוֵה יִשְׂרָאֵל מוֹשִׁיעוֹ בְּעֵת צָרָה — ספר ירמיהו, פרק י"ד, פסוק ח' האם התכוונתם ל... בית הכנסת במקוה ישראל – מבנה בית הכנסת במקוה ישראל. בית הכנסת מקוה ישראל-עמנואל – בית הכנסת הממוקם בווילמסטאד, קוראסאו קהל קדוש מקוה ישראל – בית כנסת עתיק וקהילה יהודית בפילדלפיה, פנסילבניה בית קברות מקוה ישראל – בית הקברות היהודי העתיק ביותר בפילדלפיה
אתה בכל זאת

אתה בכל זאת (באלבום השיר נקרא: "עלית לי בזיכרון") הוא סינגל שני מתוך האלבום חמצן של הזמרת-יוצרת הישראלית ריטה, שיצא לאור בינואר 2003. השיר נכתב על ידי מאיר אריאל, הולחן ועובד על ידי רמי קלינשטיין. לחן אחר למילותיו של מאיר אריאל, שנכתב על ידי דודו טסה ורמי קלינשטיין, הוקלט ויצא בשנת 2004 בשם "הלילה לא" בביצוע של דודו טסה. העיבוד נעשה על ידי טסה עדיאל גולדשטיין, ליאור טבת ובן ציון גפני. בינואר 2022, הוציא הזמר והטיקטוקר הישראלי, ששון איפרם שאולוב, גרסת כיסוי לשיר בלחן זה. סרטון השיר "אתה בכל זאת" באתר יוטיוב מילות השיר "אתה בכל זאת" באתר שירונט אתה בכל זאת, באתר אקו"ם לדף השיר באתר הספרייה הלאומית ריטה* - אתה בכל זאת, באתר Discogs (באנגלית) המצעד השבועי של רשת ג' מתאריך 16 במרץ 2003, באתר "פזמונט" דודו טסה - הלילה לא (עלית לי בזיכרון), סרטון באתר יוטיוב (אורך: 4:01) הלילה לא, באתר אקו"ם "הלילה לא" - song and lyrics by ששון איפרם שאולוב, באתר ספוטיפיי
תהילים ע'

תהילים ע' הוא המזמור ה-70 בספר תהילים. (על פי המספור בוולגטה ובתרגום השבעים זהו המזמור ה-69 במספר). מזמור זה מביע את זעקתו של המשורר בתפילתו לאל שיצילו ובה בעת יביא בושה וכלימה על אויביו. המשורר מאיץ בה' שימהר ויצילו. יש המחלקים את המזמור לשלושה חלקים. חלקו הראשון, פסוק ב', מביע את זעקתו הדחופה של בעל המזמור לה' שיצילו. חלקו השני של המזמור בפסוקים ג - ה מבקש המשורר לשכנע את האל: הצלת המשורר תביא בושה על אלה המבקשים ברעתו ושמחה וששון לאוהביו. חלקו השלישי בפסוק ו הוא קריאה נוספת לה' שימהר לעזרתו וזאת כדי שלא יהיה מאוחר מידי. ששת פסוקי מזמור ע' חוזרים על הכתוב בתהילים מ' בפסוקים י"ד-י"ח. יש הסוברים כי מזמור זה עבר שינויי נוסח עד התהוות נוסחו הסופי בספר תהילים. בין מהדורתו הראשונה של ספר תהילים לבין נוסחו הסופי של הספר עברו מאות שנים. ייתכן כי נפלו מדי פעם טעויות בהעתקתו של הנוסח הראשון. מעבר לכך המזמורים שימשו את כהני בית המקדש וזה היה לעזר בשימורו של הנוסח. קריאתו של המשורר לה' חוזרת פעמיים ובנוסף נכתב במבנה קונצנטרי יש בה להעיד על אחדותו וייחודו של המזמור כעצמאי אף על פי שמילותיו מהוות חלק ממזמור מ'. לדעת אלכסנדר רופא מזמור מ' הוא עצמאי ומקיף יותר בתוכנו. על המילים ”ישישו וישמחו בך כל מבקשיך ויאמרו תמיד יגדל אלוקים אֹהֲבֵי יְשׁוּעָתֶךָ. וַאֲנִי עָנִי וְאֶבְיוֹן, אֱלֹהים חוּשָׁה לִּי, עֶזְרִי וּמְפַלְטִי אַתָּה, ה' אַל תְּאַחַר”. מושר ניגון חב"ד שהולחן לרגל יום הולדתו של הרבי מליובאויטש בשנת ה'תשל"א. שלמה ויסבליט, על מזמור ע’ בתהילים , בית מקרא כ (תשל"ה). מדיה וקבצים בנושא תהילים ע' בוויקישיתוף תהילים ע' באתר 929 - תנ"ך ביחד זאב ויסמן, עולם התנ"ך: תהילים א', תל אביב, דוידזון עתי, 1995, עמ' 290 נחום סרנה, עולם התנ"ך: תהלים א', תל אביב, דוידזון עתי, 1995, עמ' 15 זאב ויסמן, עולם התנ"ך: תהילים א', תל אביב, דוידזון עתי, 1995, עמ' 290 אלכסנדר רופא, מבוא לספרות המקרא, ירושלים, כרמל, 2006, עמ' 324
הונדה לגרייט

הונדה לגרייט (באנגלית: Honda LaGreat, קרוי גם: Honda RL1) הוא מיניוואן מתוצרת יצרנית הרכב היפנית הונדה, על ידי חברת הבת "הונדה קנדה" אשר יוצר בין השנים 1999 – 2005 בקנדה בפרובינציה אונטריו בעיר "Alliston" (אנ'). 7 נוסעים. 5 דלתות (2 דלתות צד אחוריות – דלתות הזזה). מנוע קדמי. מנוע בנזין 3.5 ליטר. סוג הנעה: הנעה קדמית. מושבי עור – סטנדרט. פנסי ערפל (אופציונלי, בין השנים 2002–2005). כריות אוויר לווילון צד (אופציונלי, בין השנים 2002–2005). DVD לנוסעים במושבים האחוריים. תאוצה בין 0–100 קמ"ש היא 11.3 שניות (דגם שנת 1999, מנוע 205 כ"ס, הנעה קדמית, תמסורת אוטומטית – 4 מהירויות). תאוצה בין 0–100 קמ"ש היא 9.3 שניות (דגם שנת 2004, מנוע 240 כ"ס, הנעה קדמית, תמסורת אוטומטית – 5 מהירויות). "הונדה לגרייט" "הונדה לגרייט" "הונדה לגרייט" "הונדה לגרייט" הונדה מדיה וקבצים בנושא הונדה לגרייט בוויקישיתוף הונדה לגרייט, סרטון באתר יוטיוב הונדה קנדה hondacanada.ca/history "הונדה לגרייט" tradecarview.com/specifications/honda/lagreat "הונדה לגרייט" - מפרט automobile-catalog.com/model/honda/lagreat "הונדה לגרייט" - קטלוג goo-net-exchange.com/catalog/HONDA__LAGREAT
מלבד אהבה

מלבד אהבה הוא סינגל שלישי מתוך האלבום חמצן של הזמרת-יוצרת הישראלית ריטה, שיצא לאור במרץ 2003. השיר נכתב על ידי צרויה להב, הולחן ועובד על ידי רמי קלינשטיין. סרטון השיר "מלבד אהבה" באתר יוטיוב מילות השיר "מלבד אהבה" באתר שירונט מלבד אהבה, באתר אקו"ם לדף השיר באתר הספרייה הלאומית ריטה* - מלבד אהבה, באתר Discogs (באנגלית) המצעד השבועי של רשת ג' מתאריך 4 במאי 2003, באתר "פזמונט"
מעגל מאוננים

מעגל מאוננים (באנגלית: Circle jerk) הוא אקט מיני בו קבוצת גברים או נערים עומדים במעגל ומאוננים לעצמם או אחד לשני. מעגלי מאוננים יכול לכלול אלמנט תחרותי בו המנצח הוא המשתתף השופך את זרעו ראשון, אחרון, או רחוק ביותר - לפי הכללים שנקבעו מראש. הם יכולים לשמש כשער כניסה ליחסי מין עם גברים, או כסוג של פורקן בגיל או סיטואציה בו יחסי מין סדירים עם בן או בת זוג אינם אפשריים. חרף המימד ההומוארוטי של הפעילות, יש המפרשים השתתפות של בני נוער במעגלי מאוננים כניסיון גברי הטרוסקסואלי לקבע מעמד דומיננטי בתוך קבוצת השווים. אחרים טוענים כי המוטיבציה להשתתף בפעילות מסוג זה היא הרצון לקבל מהזולת הכרה ביכולות המיניות של הפרט, בתקופת ההתבגרות המתאפיינת בחוסר ביטחון ורגשי נחיתות בהקשר המיני. "מעגל מאוננים" משמש בהשאלה לתאר קהילות סגורות שבהן אנשים מתקשרים עם אנשים שדומים להם ודעותיהם משקפות את שלהם, ובאופן ספציפי לאירועים או פגישות משעממות וצפויות של בני קהילות סגורות כאלה. Circle Jerks היא להקת הארדקור פאנק מלוס אנג'לס, קליפורניה. בוקקה
קרחון גריגורוב

קרחון גריגורוב (באנגלית: Grigorov Glacier; בבולגרית: Григоров ледник) הוא קרחון בצד הדרומי של רכס סטאוורצי שבחצי האי אלבנה, באי ברבנט בארכיפלג פאלמר, שבאנטארקטיקה. אורכו של הקרחון 1.8 קילומטרים ורוחבו 1.3 קילומטרים. הקרחון מנקז את המורדות המזרחיים של הר קאבזה וזורם לכיוון דרום-מזרח ונשפך אל מפרץ היל, מערבית לנקודת קוסטור. הקרחון מופה על ידי סוקרים בריטיים בשנת 1980. הקרחון נקרא על שמו של המדען הבולגרי סטמן גריגורוב שגילה את החיידק לקטובצילוס בולגריוס המשמש בייצור יוגורט. הקרחון נקרא, בדומה לאתרים רבים אזור, על שם של חלוץ בתחום הרפואה. השם ניתן ב-3 בינואר 2010. הגאזט האנטארקטי הבולגרי (בבולגרית) קרחון גריגורוב באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון גריגורוב, תוך סימון אתרים נוספים באזור באתר copernix גאזט השמות האנטארקטיים של בולגריה מידע גאוגרפי והיסטורי
קרחון מיטב

קרחון מִיטֵב (באנגלית: Mitev Glacier; בבולגרית: Митев ледник) הוא קרחון על האי ברבנט בארכיפלג פאלמר, שבאנטארקטיקה. אורכו של הקרחון 2.9 קילומטרים ורוחבו 2.5 קילומטרים. הקרחון ממוקם מזרחית לקרחון לאנק. הקרחון מנקז את המדרונות הצפוניים של רמת אברולבה, וזורם לכיוון צפון-מזרח ונשפך אל מפרץ היל, מערבית לנקודת פטרוב. הקרחון מופה על ידי סוקרים בריטיים בשנת 1980. הקרחון נקרא על שם המדען הבולגרי איוון מיטב שגילה את הטון השישי בלב. הקרחון נקרא, בדומה לאתרים רבים אזור, על שם של חלוץ בתחום הרפואה. השם ניתן ב-3 בינואר 2010. הגאזט האנטארקטי הבולגרי (בבולגרית) קרחון מיטב באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון מיטב, תוך סימון אתרים נוספים באזור באתר copernix מידע גאוגרפי והיסטורי
גדולה מהחיים

האם התכוונתם ל... קולנוע גדולה מהחיים (סרט, 2000) – סרט קולנוע אמריקאי משנת 2000 בכיכובה של בט מידלר גדולה מהחיים (סרט, 2018) – סרט קולנוע אמריקאי משנת 2018 טלוויזיה גדולה מהחיים (סדרת טלוויזיה צרפתית) – סדרת טלוויזיה צרפתית משנת 2008 גדולה מהחיים (סדרת טלוויזיה אמריקאית) – סדרת טלוויזיה אמריקאית משנת 2009 מוזיקה גדולה מהחיים (שיר) – שיר של פאר טסי מאלבומו הרביעי "שחור או לבן" משנת 2017
מה חשוב היום

"מה חשוב היום" הוא סינגל מתוך האלבום "סתם בן אדם" של הזמר אבי טולדנו, שיצא לאור ביוני 1974. השיר נכתב על ידי עוזי חיטמן, הולחן על ידי אריה גור ואבי טולדנו, ועובד על ידי יעקב נגר. השיר נכתב בעקבות פרוץ מלחמת יום הכיפורים. חוגים מסוימים במוזיקה הישראלית ראו בו בשעתו כבנאלי, רדוד, מלודרמטי ונאיבי. במילות השיר "הבלדה על זומטי ולבטי" שכתב ושר אריק איינשטיין בתקליטו "סע לאט" (1974), חבויה ביקורת על מילות השיר "מה חשוב היום". השיר "הבלדה על זומטי ולבטי" מסתיים במילים" כן! כן חשוב היום, בהחלט חשוב היום.". השיר בגרסת הכיסוי של הזמרת ריטה, עובד על ידי רמי קלינשטיין, ויצא לאור בפברואר 2004 כשיר הנושא מתוך יומטוב, למען ילדים בסיכון. בשנת 2005 ביצע הזמר הראל מויאל את השיר במסגרת מחווה לעוזי חיטמן. בשנת 2020 חידשו את השיר שפיטה ומוטי טקה לאלבום "צו השעה - צו שני". סרטון השיר "מה חשוב היום" באתר יוטיוב "מה חשוב היום" באתר בית לזמר העברי מילות השיר "מה חשוב היום" באתר שירונט מה חשוב היום, באתר "פזמונט" מה חשוב היום, באתר אקו"ם יוסי חרסונסקי, כולם רצו "להיות בעניינים", מעריב, 23 בספטמבר 1974 המצעד השבועי של קול ישראל מתאריך 15 ביולי 1974, באתר "פזמונט" המצעד השנתי תשל"ד (1974), באתר "פזמונט" המצעד של המדינה, באתר "פזמונט" מה חשוב היום באתר סטריאו ומונו מה חשוב היום מה חשוב היום, סרטון באתר יוטיוב (אורך: 3:55) המצעד השבועי של רשת ג' מתאריך 29 בפברואר 2004, באתר "פזמונט" ריטה* - מה חשוב היום, באתר Discogs (באנגלית)
אופטיקה פיזיקלית

אופטיקה פיזיקלית (או אופטיקת גלים) היא ענף באופטיקה שעוסק בתופעות כמו התאבכות, עקיפה וקיטוב וכן תופעות גליות נוספות שלא יכולות להיות מוסברות במסגרת קירוב הקרניים של האופטיקה הגאומטרית. לרוב לא כוללים בתחום זה תופעות כמו רעש קוונטי בתקשורת אופטית. אופטיקה פיזיקלית הוא גם שם של קירוב בו נעשה שימוש תכוף באופטיקה, הנדסת חשמל ופיזיקה יישומית. בהקשר הזה, מדובר על קירוב שנמצא בין אופטיקה גאומטרית, שלא מתחשבת כלל בתכונות הגליות של האור, לבין תיאור גלי מלא בעזרת אלקטרומגנטיות, שהיא תורה מדויקת ולא מקורבת. משמעות המילה "פיזיקלית" היא שקירוב נכון יותר מבחינה פיזיקלית מאשר התיאור הגאומטרי או תיאור הקרניים, ולא שזוהי תורה פיזיקלית מדויקת. קירוב זה בנוי כך שתחילה יש להשתמש באופטיקה גאומטרית כדי להעריך את השדה על משטח, ואז לבצע אינטגרציה של השדה על פני המשטח כדי לחשב את השדה המוחזר/מועבר. קירוב זה מזכיר את קירוב בורן בכך שפרטי הבעיה מטופלים כהפרעה. באופטיקה, זו דרך סטנדרטית להעריך אפקטים של עקיפה. בתחום תדרי הרדיו נעשה שימוש בקירוב זה כדי להעריך תופעות שמזכירות תופעות אופטיות. הקירוב מקרב בצורה טובה תופעות של התאבכות, עקיפה וקיטוב, אבל לא מתאר את התלות של העקיפה בקיטוב. מכיוון שקירוב זה מתאים יותר לתדרים גבוהים, הוא לרוב מדויק יותר עבור אופטיקה מאשר עבור גלי רדיו. באופטיקה, נעשה בקירוב זה שימוש כדי לבצע אינטגרציה של שדה, שהוערך בעזרת אופטיקה גאומטרית, על פני עדשות, מראות או צמצמים כדי לקבל את השדה שעובר/חוזר. בפיזורים ממכ"ם בדרך כלל יש לקחת את הזרם שהיה מתקבל על משטח משיק מחומר זהה לזרם בכל נקודה בחזית, כלומר, את החלק של המפזר הפונה למכ"ם ושמוקרן על ידו. הזרמים בחלקים ה"חשוכים" (בהם לא פוגעת קרינה) לא נלקחים בחשבון. השדה שמתפזר לרוב מתקבל על ידי אינטגרל על זרמים אלו. טכניקה זו שימושית עבור גופים בעלי צורה חלקה וקמורה או עבור משטחים בעלי הפסד גבוה (החזר נמוך). הזרם או השדה שמתקבלים בעזרת אופטיקה גאומטרית לא יהיו מדויקים ליד השפות או ליד גבולות האזור החשוך, אלא אם כן יילקחו בחשבון גם תופעות העקיפה והגלים הזוחלים. התאוריה הקלאסית של אופטיקה פיזיקלית לוקה בהערכה של פיזור שדות, מה שמוביל לירידה בדיוק. שיפור לתיאוריה, שהוצע ב-2004, נותן פתרונות מדויקים לבעיות שמערבות עקיפה של מפזרים מוליכים. אופטיקה גאומטרית אופטיקה קוונטית מדיה וקבצים בנושא אופטיקה פיזיקלית בוויקישיתוף Ufimt︠s︡ev, P. I︠A︡. (Petr I︠A︡kovlevich), Fundamentals of the physical theory of diffraction, Hoboken, N.J.: Wiley-Interscience, 2007 Yusuf Z. Umul, Modified theory of physical optics, Optics Express 12, 2004, עמ' 4959 doi: 10.1364/opex.12.004959 Tetsu Shijo, Luis Rodriguez, Makoto Ando, The Modified Surface-Normal Vectors in the Physical Optics, IEEE Transactions on Antennas and Propagation 56, 2008-12, עמ' 3714–3722 doi: 10.1109/tap.2008.2007276
תמוז (פירושונים)

האם התכוונתם ל... תמוז – החודש העשירי בלוח העברי (מתשרי) ספייק – טיל נגד טנקים אשר אחד מדגמיו, ה- Spike-NLOS, מכונה "תמוז" תמוז (אל) – אל הצמיחה והפריון המסופוטמי תמוז (להקה) – להקת רוק ישראלית תמוז (קיבוץ) – קיבוץ עירוני בתחומי בית שמש תמוז (הוצאה לאור) – הוצאה לאור פרס תמוז – פרס המוענק על ידי תעשיית המוזיקה הישראלית מבצע תמוז – מבצע הפצצת הכור העיראקי "תמוז", על ידי חיל האוויר הישראלי אישים ששמם תמוז: בנימין תמוז – סופר, עיתונאי ואמן ישראלי טוטו תמוז – כדורגלן ישראלי
יחסי ארמניה–גאורגיה

היחסים בין רפובליקת ארמניה וגאורגיה הם היחסים בין שתי המדינות השכנות רפובליקת ארמניה וגאורגיה, שנוסדו ב-17 ביולי 1992. למרות העובדה כי עד כה נחתמו למעלה מ-80 הסכמים שונים בין גאורגיה לארמניה, עם זאת, לשתי המדינות יש מבטים שונים על יחסי החוץ שלהן. ארמניה תומכת ברוסיה במדיניות חוץ, חברה באיחוד הכלכלי האירואסייתי ומקיימת יחסים מתוחים עם אזרבייג'ן וטורקיה. לעומת זאת, גאורגיה המכוונת למערב, לא מקיימת יחסים דיפלומטיים עם רוסיה, הטילה סנקציות נגד רוסיה בשנת 2014, ובנוסף, היא עובדת יחד עם אזרבייג'ן ועם טורקיה. אורך הגבול המדיני בין המדינות הוא 219 ק"מ. בסוף המאה ה-12 עד תחילת המאה ה-13 היו חלקים ניכרים משטחי ארמניה תלויים בממלכת גאורגיה. בתקופה זו התקיימה נסיכות ארמנית של זקארידים. בהמשך, הממלכות הארמניות והגאורגיות היו תלויות באימפריה העות'מאנית ובפרס, ובמאה ה-19 נכבש הקווקז על ידי האימפריה הרוסית בשלבים והנסיכויות הגאורגיות והארמניות הפכו לחלק ממלכות המשנה של הקווקז שבירתה טביליסי. העיר פרחה באותה תקופה והיגרו אליה רבים מתושבי הקווקז. בשלב מסוים היו הארמנים רוב בבירה. במלחמת האזרחים ברוסיה ייסדו ארמניה וגאורגיה, רפובליקות דמוקרטיות קצרות מועד ואף ניהלו מלחמת גבולות ב-1918 עד לסיפוחן לברית המועצות. תנועת היפרדות חזקה קמה בשתי הרפובליקות בתקופה שלאחר מלחמת העולם השנייה, ובמהלך הפרסטרויקה, גאורגיה וארמניה, יחד עם המדינות הבלטיות, נלחמו באופן פעיל למען הפרישה מברית המועצות ואף סירבו לקיים משאל עם בנושא שימור ברית המועצות במרץ 1991. היחסים הדיפלומטיים הדו-צדדיים החלו ב-17 ביולי 1992, ובאוקטובר 2001 נחתם הסכם ידידות, שיתוף פעולה וביטחון הדדי בין ארמניה לגאורגיה. גאורגיה מקיימת יחסים כלכליים קרובים מאוד עם אזרבייג'ן וטורקיה, שאיתם קשרי ארמניה עוינים ומתוחים, וארמניה היא בעל ברית של רוסיה, איתה ניתקה גאורגיה את היחסים הדיפלומטיים. עם זאת, בגלל הגבולות הסגורים של ארמניה עם טורקיה ואזרבייג'ן והיעדר הגישה לים על ידי ארמניה, גאורגיה ממלאת תפקיד מכריע עבור ארמניה בכל הקשור ליצוא וייבוא של מוצרים וסחורות שונים. יש מסילה בין ארמניה לגאורגיה, שלאורכה מיוצאת מרבית הסחורה הארמנית. בשנת 2009 דורגה ארמניה במקום הרביעי בייבוא סחורות גאורגיות (7.9% מכלל הסחורות שייצאה גאורגיה). ארמניה מייצאת בעיקר חשמל לגאורגיה. בגאורגיה חיים כ-250,000 ארמנים, המהווים את רוב אוכלוסיית אזור הגבול סאמצחה-ג'אוואחתי עם ארמניה. נשיא גאורגיה הראשון, זוויאד גמסחורדיה, חשד במיעוט הארמני ובשנת 1990 אף הצהיר כי "ארמנים ואזרים החיים בגאורגיה מהווים איום על האומה הגאורגית ורובם אויבים". לאחר פטירתו של גמסחורדיה, הרשויות הגאורגיות החדשות מתייחסות הרבה יותר למיעוט הארמני. בארמניה, כמו בגאורגיה, העיתון החברתי-פוליטי הרפובליקני השבועי "וראסטאן" (רו') הולך לקרנות תקציביות. העיתון מכסה אירועים סוציו-פוליטיים. העיתון "וראסטאן" מיועד הן לארמנים המתגוררים בגאורגיה והן לגאורגים החיים בארמניה. המיעוט הגאורגי בארמניה הוא קטן ביותר (כמה מאות אנשים על פי מפקד 2011). מדיה וקבצים בנושא יחסי ארמניה–גאורגיה בוויקישיתוף The World Factbook
גדולה מהחיים (סרט, 2000)

גדולה מהחיים (באנגלית: Isn't She Great) הוא סרט דרמה קומית ביוגרפי משנת 2000 המציג ביוגרפיה בדיונית של הסופרת ז'קלין סוזן, בגילומה של בט מידלר. הסרט הוא קופרודוקציה אמריקאית, בריטית, גרמנית ויפנית בבימויו של אנדרו ברגמן על פי תסריט מאת פול רודניק המבוסס על כתבת פרופיל שפורסמה בשנת 1995 במגזין "הניו יורקר" מאת מייקל קורדה. הסרט מתאר את סיפור חייה של סוזן, כשהוא מתמקד במאבקיה בראשית הקריירה שלה, כשחקנית שאפתנית הרעבה לתהילה, מערכת היחסים שלה עם בעלה אירווינג מנספילד (נייתן ליין), איתו הביאה לעולם בן אוטיסט, הצלחתה כמחברת הספר "עמק הבובות", והתמודדותה עם סרטן השד שלבסוף הביא למותה. בסרט מככבים, לצידם של מידלר וליין, סטוקארד צ'אנינג בתפקיד פלורנס מייבל, חברתה הטובה ביותר של סוזן; דייוויד הייד פירס, עורך הספרים מייקל הייסטינגס; וכן ג'ון קליז כמוציא לאור הנרי מרקוס. עוד משתתפים בסרט, בתפקידי משנה: ג'ון לרוקרט, אמנדה פיט, כריסטופר מקדונלד, דבי שפירו ופול בנדיקט. ב-28 בינואר 2000 הסרט יצא לאקרנים בארצות הברית והוקרן ב-750 בתי קולנוע, אולם זכה לביקורות חריפות מצד המבקרים אשר הרחיקו את הקהל, כך שהסרט הכניס רק 3 מיליון דולר בקופות הכרטיסים, הרבה פחות מעלותו - 44 מיליון דולר. מידלר הייתה מועמדת לפרס פטל הזהב בקטגוריית השחקנית הגרועה ביותר. הסרט הוא הפקה בינלאומית, בשיתוף ה-BBC‏, Lobell-Bergman Productions‏, Marbeni‏, Mutual Film Corporation‏, Tele-Munchen, טוהו וסרטי יוניברסל, ועל כן - זוהי הפקה אמריקאית-בריטית-גרמנית-יפנית. עם זאת, אף על פי שזו הפקה בינלאומית, הסרט לא הופץ ביפן. הסרט קיבל ביקורות חריפות מאוד מצד המבקרים, ובאתר האינטרנט Rotten Tomatoes יש לו דירוג של 25% המבוסס על 61 ביקורות. בט מידלר הייתה מועמדת לפרס פטל הזהב בקטגוריית השחקנית הגרועה ביותר, אך "הפסידה" את הפרס למדונה על הופעתה בסרט "הדבר הטוב הבא". אתר האינטרנט הרשמי של גדולה מהחיים (באנגלית) "גדולה מהחיים", במסד הנתונים הקולנועיים IMDb (באנגלית) "גדולה מהחיים", באתר נטפליקס "גדולה מהחיים", באתר AllMovie (באנגלית) "גדולה מהחיים", באתר Rotten Tomatoes (באנגלית) "גדולה מהחיים", באתר Box Office Mojo (באנגלית) "גדולה מהחיים", באתר Metacritic (באנגלית) "גדולה מהחיים", באתר אידיבי "גדולה מהחיים", במסד הנתונים הקולנועיים KinoPoisk (ברוסית) Galbraith IV, Stuart (2008). The Toho Studios Story: A History and Complete Filmography. Scarecrow Press. ISBN 1461673747. Isn't She Great (2000)